
 16.12.2019
 BG
 Официален вестник на Европейския съюз
 L 325/99
 РЕГЛАМЕНТ ЗА ИЗПЪЛНЕНИЕ (ЕС) 2019/2147 НА КОМИСИЯТА
 от 28 ноември 2019 година
 за изменение и поправка на Регламент за изпълнение (ЕС) 2018/659 относно условията за въвеждане в Съюза на живи еднокопитни животни и сперма, яйцеклетки и ембриони от еднокопитни животни
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Директива 91/496/ЕИО на Съвета от 15 юли 1991 г. относно определяне на принципите на организация на ветеринарните проверки на животни, въведени в Общността от трети страни, и за изменение на Директиви 89/662/ЕИО, 90/425/ЕИО и 90/675/ЕИО (1), и по-специално член 3, параграф 2 и член 9, параграф 1, буква в) от нея,
 като взе предвид Директива 92/65/ЕИО на Съвета от 13 юли 1992 г. за определяне на ветеринарно-санитарните изисквания относно търговията и вноса в Общността на животни, сперма, яйцеклетки и ембриони, които не са предмет на ветеринарно-санитарните изисквания, определени в специалните правила на Общността, посочени в приложение А, раздел I към Директива 90/425/ЕИО (2), и по-специално член 17, параграф 3 от нея,
 като взе предвид Директива 2009/156/ЕО на Съвета от 30 ноември 2009 г. относно ветеринарно-санитарните условия, регулиращи движението и вноса от трети страни на еднокопитни животни (3), и по-специално член 2, буква и), член 12, параграфи 1, 4 и 5, член 13, параграф 2 и членове 15, 16, 17 и 19 от нея,
 като има предвид, че:
 (1)
 В член 9, параграф 1, буква в) от Директива 91/496/ЕИО се предвижда, че за да се осъществи транзитът от една трета държава към друга трета държава или към същата трета държава, за животните се предоставят здравни гаранции пред Съюза, признати за най-малко равностойни на определените за вътресъюзна търговия с такива животни.
 (2)
 В член 17, параграф 2 от Директива 92/65/ЕИО се предвижда, че вносът на сперма, яйцеклетки и ембриони следва да бъде разрешен само когато тези зародишни продукти идват от трети държави, включени в списък, и одобрени центрове за събиране и съхранение или екипи за събиране и производство, за които се предоставят гаранции, най-малко равностойни на установените в раздел I от приложение Г към посочената директива.
 (3)
 С Директива 2009/156/ЕО се определят ветеринарно-санитарните изисквания относно вноса в Съюза на еднокопитни животни. В нея се предвижда, че в Съюза могат да бъдат внасяни само еднокопитни животни, които идват от трети държави или части от територията на трети държави, включени в списък на трети държави, изготвен в съответствие с посочената директива.
 (4)
 С Регламент за изпълнение (ЕС) 2018/659 на Комисията (4) се определят условията за въвеждане в Съюза на еднокопитни животни и на сперма, яйцеклетки и ембриони от еднокопитни животни и се установява списъкът на третите държави, от които държавите членки разрешават въвеждането на еднокопитни животни и на сперма, яйцеклетки и ембриони от еднокопитни животни, както и условията за здравето на животните и за ветеринарното сертифициране при такова въвеждане.
 (5)
 С Регламент за изпълнение (ЕС) 2018/659 се определят също така процедурите за преобразуване на временно допускане в постоянно въвеждане, при което са необходими повече вписвания